
STRATEGINĖS TEISMO EKSPERTIZĖS SRITIES KRYPTIES IR PRIORITETŲ 2026‒2028 METAIS ĮGYVENDINIMO 
 VEIKSMŲ PLANAS

I SKYRIUS
BENDROSIOS NUOSTATOS

[bookmark: _Hlk111022592]1. Strateginės teismo ekspertizės srities krypties ir prioritetų 2026–2028 m. įgyvendinimo veiksmų planas (toliau – Veiksmų planas) nustato Strateginės teismo ekspertizės srities krypties ir prioritetų 2026–2028 m., kuriems pritarta Teismo ekspertų veiklos koordinavimo tarybos (toliau ‒ Taryba) 2026 m. birželio 2 d. sprendimu Nr. KT-8(26) (toliau ‒ Strateginė kryptis ir prioritetai 2026–2028 m.), įgyvendinimo priemones, vertinimo rodiklius ir jų reikšmes, papildomą valstybės biudžeto lėšų poreikį, už rodiklių įgyvendinimą atsakingus subjektus.
2. Veiksmų plano paskirtis – numatyti ilgalaikes teismo ekspertizės srities plėtros priemones, siekiant užtikrinti, kad ekspertiniai tyrimai būtų atliekami kokybiškai ir per įmanomai trumpiausią terminą.
3. Veiksmų plane vartojamos sąvokos atitinka Lietuvos Respublikos teismo ekspertizės įstatyme apibrėžtas sąvokas.

II SKYRIUS
TEISMO EKSPERTIZĖS ĮSTAIGŲ PADĖTIES APŽVALGA

4. Vadovaujantis Teismo ekspertizės įstatymo 23 straipsnio 1 dalies 1 punktu, teismo ekspertizės įstaigos atlieka teismo ekspertizes pagal teismo ar teisėjo nutartis, kitus ekspertinius tyrimus – pagal prokurorų, ikiteisminio tyrimo įstaigų pareigūnų ar pagal kitų įstatymų įgaliotų pareigūnų užduotis, siekiant išsiaiškinti teisminio ar ikiteisminio tyrimo nagrinėjimo metu kylančius klausimus, reikalaujančius specialių mokslo, medicinos, meno, technikos ar amato žinių. Ekspertinių tyrimų atlikimo terminai įtakoja ikiteisminio tyrimo atlikimo ir teisminio nagrinėjimo trukmę. 
5.  Ekspertinius tyrimus Lietuvoje atlieka penkios teismo ekspertizės įstaigos: Gaisrinių tyrimų centras (toliau – GTC), Policijos departamento kriminalistinių tyrimų valdyba (toliau ‒ KTV), Lietuvos teismo ekspertizės centras (toliau – LTEC), Valstybinė teismo medicinos tarnyba (toliau – VTMT), Valstybinė teismo psichiatrijos tarnyba prie Sveikatos apsaugos ministerijos (toliau – VTPT) (toliau kartu ‒ teismo ekspertizės įstaigos). 2025 m. teismo ekspertizės įstaigose dirbo 224 teismo ekspertai, įrašyti į Lietuvos Respublikos teismo ekspertų sąrašą (teismo ekspertų skaičius: GTC ‒ 12, KTV ‒ 39, LTEC ‒ 75, VTMT ‒ 60, VTPT ‒ 38). 
6. 2025 m. teismo ekspertizės įstaigose buvo atliekami 69 rūšių ekspertiniai tyrimai. 2025 m. atliktų ekspertinių tyrimų skaičius: GTC ‒ 18 (2024 m. ‒ 18), KTV – 9 051 (2024 m. – 8 181), LTEC – 4 462 (2024 m. ‒ 3 993), VTMT – 29 371 (2024 m. ‒ 30 967), VTPT – 5 507 (2024 m. ‒ 5 149). 
7. 2025 m. per 30 d. atliktų tyrimų dalis nuo visų atliktų ekspertinių tyrimų sudarė: GTC ‒75 proc. (2024 m. ‒ 61 proc., padidėjo 14 proc.), KTV – 67 proc. (2024 m. ‒ 62 proc., padidėjo 6 proc.), LTEC – 72,3 proc. (2024 m. ‒ 73,3 proc., sumažėjo 1 proc.), VTMT – 82 proc.; VTPT –68,5 proc.. Tarybos 2025 m. veiklos ataskaitoje nurodyta, kad teismo ekspertizės įstaigos ekspertinių tyrimų atlikimo terminus apskaičiuoja taikydamos skirtingas skaičiavimo taisykles: arba nuo ikiteisminio tyrimo pareigūno užduoties ar teismo sprendimo (įskaitant tyrimo medžiagą) gavimo įstaigoje dienos arba nuo ekspertinio tyrimo atlikimo dienos pradžios arba po visų papildomų tyrimų rezultatų gavimo dienos, todėl duomenys apie ekspertinius tyrimus atliktus per 30 d. negali būti objektyviai tarpusavyje palyginami.
8. 2025 m. teismo ekspertizės įstaigoms buvo skirti valstybės biudžeto asignavimai: 
GTC ‒ 1004,7 tūkst., KTV ‒ 4 785,3 tūkst., LTEC ‒ 3 888 tūkst., VTMT ‒ 9 553 tūkst., VTPT ‒ 4 389,2 tūkst. eurų. 
III SKYRIUS
TEISMO EKSPERTIZĖS ĮSTAIGŲ POREIKIAI

9. Siekiant atlikti ekspertinius tyrimus per kiek įmanoma trumpesnius terminus ir kokybiškai, buvo identifikuoti planavimo, žmogiškųjų ir materialiųjų išteklių, bendradarbiavimo bei ekspertinių tyrimų atlikimo procesų tobulinimo poreikiai, kuriems įgyvendinti 2026‒2028 m. bus skirtas prioritetas. Identifikuoti penki prioritetai.    
[bookmark: _Hlk133841204]10. 1 prioritetas ‒ Strateginių teismo ekspertizės srities krypčių ir prioritetų 2026‒2028 m. įgyvendinimo planavimas: 
10.1. 2026 m. birželio 2 d. sprendimu Nr. KT-8(26) patvirtino strategines teismo ekspertizės srities kryptis ir  prioritetus. Teismo ekspertizės įstaigos pasiekė daugumą Strateginės krypties ir prioritetų 2023‒2025 m. vertinimo kriterijų reikšmių arba netgi įgyvendino daugiau nei buvo planuota. Dauguma teismo ekspertizės įstaigų nurodė, kad, siekiant įgyvendinti Strateginės teismo ekspertizės srities kryptį ir prioritetus 2026‒2028 m., priemones, rodiklius ir jų reikšmes užtektų nurodyti Tarybos tvirtinamame dokumente ir teismo ekspertizės įstaigų metiniuose planuose. Atsižvelgiant į tai, teismo ekspertizės įstaigos turėtų susiplanuoti prioritetų, kuriais siekiama realizuoti jų identifikuotus poreikius, įgyvendinimą. 
10.3 Nepakankamas rizikų vertinimas ir valdymas. Ne visos teismo ekspertizės įstaigos yra atlikusios veiklos rizikų vertinimą ir numačiusios priemones joms valdyti. Tikslinga teismo ekspertizės įstaigoms atlikti rizikų, rizikos veiksnių ir jų valdymo analizę ir numatyti jų valdymo priemones.  
11. 2 prioritetas ‒ žmogiškųjų išteklių planavimas ir valdymas:
11.1. Kvalifikuotų teismo ekspertų skaičius vis dar yra neproporcingas ekspertinių tyrimų poreikiui. 2025  m. per 30 dienų terminą nuo teismo ar teisėjo nutarties, ar prokurorų, ikiteisminio tyrimo įstaigų pareigūnų, ar pagal kitų įstatymų įgaliotų pareigūnų užduoties gavimo dienos buvo atlikta mažiau nei 50 proc. šių ekspertinių tyrimų: pavyzdžiui, KTV ‒ narkotinių ir psichotropinių medžiagų, apskaitos ir finansų, informacinių technologijų , LTEC – lingvistinių, eismo įvykių, ekonominių, fonoskopinių, portretų, VTPT ‒ teismo psichiatrijos ir psichologijos tyrimų. VTMT susiduria su teismo ekspertų trūkumu vykdant komisijines ekspertizes. Siekiant pasiekti strateginės krypties 2026‒2028 m. rodiklio reikšmę ir padidinti aukščiau minėtų ekspertinių tyrimų atlikimo per 30 d. procentą, reikalinga padidinti teismo ekspertų skaičių 2026‒2028 m.: GTC ‒ 1, KTV ‒ 3, LTEC ‒ 11, VTPT ‒ 10, VTMT ‒ 7. 
11.2. Atlyginimo dydis yra neproporcingas atsakomybei ir keliamiems reikalavimams bei  yra mažesnis už teisėsaugos institucijų pareigūnams ar privačioje rinkoje mokamą atlygį. Teismo ekspertizės įstaigos pastebi, kad praktikoje susiduria su problema rasti, motyvuoti ir išsaugoti specialistus, kurių paklausa didelė ir privačioje rinkoje, todėl neretai kvalifikuotus teismo ekspertus iš teismo ekspertizės įstaigų „pervilioja“ didesnį darbo užmokestį galinčios mokėti institucijos, įstaigos ar įmonės. Maži atlyginimai nėra adekvatūs didelei teismo ekspertų atsakomybei (vadovaujantis Teismo ekspertizės įstatymo 17 straipsniu, už pareigų nevykdymą, melagingos išvados ir paaiškinimų pateikimą ar kitokį priesaikos sulaužymą teismo ekspertas, kuriam skiriama atlikti teismo ekspertizę, atsako pagal proceso įstatymus, Baudžiamąjį kodeksą ir (ar) įstatymus, reguliuojančius drausminę ar tarnybinę atsakomybę), psichologiškai sunkiam darbo pobūdžiui, teismo ekspertų parengimo trukmei (nuo ~1 iki ~1,5 metų), keliamiems aukštojo išsilavinimo (medicinos rezidentūros studijos trunka 10 metų) ir kvalifikacijos įgijimo (turi išlaikyti teismo eksperto kvalifikacijos ir teismo ekspertizės metodologijos, teisinių žinių egzaminus) reikalavimams. Kita vertus, teismo ekspertizės įstaigos pripažino, kad teismo eksperto parengimo terminai yra optimalūs, siekiant užtikrinti, jog ekspertinius tyrimus atliktų kvalifikuoti teismo ekspertai. Nors pagal Lietuvos Respublikos teismo ekspertizės įstatymo koncepciją, patvirtintą Vyriausybės 2002 m. gegužės 15 d. nutarimu Nr. 674, teismo ekspertų veikla priskirtina teisėsaugos sričiai, vis tik vidutinis teismo eksperto darbo užmokestis 2025 m. teismo ekspertizės įstaigose (GTC ~ 3245, KTV ~2 723, LTEC ~ 2 727, VTMT ‒ 5 338, VTPT ~ 4 128 eurų bruto) yra mažesnis palyginus tiek su teismuose ir teisėsaugos srityje dirbančių specialistų (pavyzdžiui, Generalinės prokuratūros prokuroro vidutinis darbo užmokestis 2025 m. siekė apie 7874, apygardos prokuroro ‒ 5884 eurų bruto, o apylinkės teismo teisėjo − apie 6284 eurų bruto/mėn.) atlyginimais, taip pat ir su privačių teismo ekspertų pajamomis (2 000 – 4 000 eurų už ekspertinį tyrimą). Taigi, nesant vieningos atlyginimų sistemos, susidaro ypač dideli atlyginimų skirtumai tarp teisėsaugos specialistų atlyginimų. 
Nors VTPT dirbantiems teismo ekspertams galimas pareiginės algos pastoviosios dalies koeficiento didinimas iki 100 procentų (teismo medicinos, teismo psichiatrų ir teismo psichologų ekspertų profesijos yra įtrauktos į Atskirų profesijų, kurių darbuotojų trūksta Lietuvos Respublikos valstybės ir savivaldybių įstaigose sąrašą, patvirtintą Vyriausybės 2018 m. lapkričio 28 d. nutarimu Nr. 1177), tačiau VTPT 2025 ir 2026 m. teismo ekspertams pareiginės algos pastoviosios dalies koeficientai nebuvo didinami, nes įstaiga negavo papildomo finansavimo. Vidutinio darbo užmokesčio dydis pasikeitė dėl pareiginės algos bazinio dydžio kėlimo ir priemokų skyrimo už įprastą darbo krūvį viršijančią veiklą, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės.
Be kita ko, pasikeitus Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo 7 straipsnio 8 dalies reglamentavimui (nuo 2020 m gruodžio 29 d.), suprastėjo ir teismo ekspertų, dirbančių pagal darbo sutartis, užmokesčio didinimo galimybės, nes neliko nuostatos, kad gali būti didinamas pareiginės algos pastoviosios dalies koeficientas iki 100 procentų darbuotojams pagal aukštas kvalifikacines kategorijas, nustatytas pagal tam tikrai darbuotojų grupei keliamus kvalifikacinius reikalavimus. 
[bookmark: _Hlk135749174]Ypač svarbu užtikrinti pakankamą teismo psichiatrijos ekspertų skaičių, nes teismo psichiatrijos ekspertiniai tyrimai atliekami tik teismo ekspertų, nenaudojant technologijų, kurios galėtų įtakoti trumpesnius ekspertinių tyrimų terminus. VTPT teigimu, nepadidinus teismo psichiatrijos ekspertų darbo užmokesčio, VTPT negalėjo įdarbinti reikiamų specialistų dėl nekonkurencingo, lyginant su viešosiomis sveikatos priežiūros įstaigomis, gydytojų psichiatrų darbo užmokesčio, todėl šiuo metu VTPT turi neužimtų teismo psichiatrijos ekspertų pareigybių. Ši priežastis ir nulemia, kad yra susiformavusios suaugusių asmenų teismo psichiatrijos ekspertinių tyrimų laukimo eilės.
Teismo ekspertizės įstaigos taip pat taiko tiek pinigines, tiek nepinigines motyvacines priemones, siekiant pritraukti bei išlaikyti teismo ekspertus (priemokos, darbo užmokesčio didėjimas, įgijus aukštesnę teismo eksperto kvalifikacinę kategoriją, kvalifikacijos kėlimo kursų apmokėjimas, papildomų atostogų suteikimas, lankstus darbo grafikas bei mišrus (nuotolinis ar kontaktinis), tačiau ne visada pakanka lėšų šioms motyvacinėms priemonėms.
11.3. Atsižvelgiant į modernėjančias nusikalstamų veikų atlikimo technologijas, matomas poreikis nuolat tobulinti kvalifikaciją. Siekiant ekspertinių tyrimų kokybės, efektyvios, skaidrios, patikimos ekspertinės veiklos bei jos rezultatų pripažinimo nacionaliniu ir tarptautiniu lygiu, svarbus teismo ekspertų kompetencijų ir kvalifikacijų nuolatinis tobulinimas. Sparčiai besivystančios naujos technologijos, tobulėjantys nusikaltimų metodai, įrankiai ir būdai kelia teismo ekspertams iššūkius, kuriems įveikti teismo ekspertai privalo nuolat tobulinti, įgyti naujų žinių ir įgūdžių. Tam tikrų sričių teismo ekspertams kvalifikacijai kelti reikalingi mokymai yra rengiami tik užsienio šalyse, todėl tokie mokymai reikalauja daug lėšų. Kvalifikacijos kėlimo galimybės iš esmės priklauso nuo teismo ekspertizės įstaigoms skiriamų asignavimų, administruojamų projektinių lėšų dydžio, teismo ekspertų specializacijos ir pan. 2025 m. kvalifikaciją kėlusių ekspertų ir specialistų santykis nuo visų ekspertinės įstaigos ekspertų ir specialistų skaičiaus: GTC ‒ 60 proc., KTV ‒ 40 proc., LTEC ‒ 43 proc., VTPT ‒ 100 proc., VTMT ‒ 100 proc. Teismo ekspertai galėtų intensyviau dalyvauti kitose šalyse ar kituose komerciniais pagrindais siūlomuose teoriniuose ir praktiniuose mokymuose, bet tam reikalingos papildomos lėšos, pavyzdžiui, informacinių technologijų teismo ekspertams, kurių paklausa yra didžiausia, skirti mokymai vienam ekspertui kainuoja nuo 2 500 iki 6 000 eurų, neskaitant komandiruočių išlaidų. Tikslinga skatinti teismo ekspertus kelti kvalifikaciją.  
12. 3 prioritetas ‒ bendradarbiavimo ir partnerystės didinimas: 
12.1. Ekspertinių tyrimų terminus ilgina teismų, ikiteisminio tyrimo institucijų (toliau ‒ užsakovų) neišsamios ar nekokybiškos medžiagos pateikimas. Tai sąlygoja teismo ekspertizės įstaigų poreikį prašyti iš ekspertinio tyrimo užsakovų pateikti papildomą medžiagą. Pavyzdžiui, 2025 m. GTC ~ 5 proc. atvejų buvo gauta netinkama papildoma medžiaga. Dėl to, kad nepakanka pateiktos medžiagos išvadai surašyti ar pateikta medžiaga yra netinkamos kokybės, teismo ekspertizės įstaigos surašo aktus, kad negalima pateikti išvados. Dėl pateiktos netinkamos papildomos medžiagos apie 30 proc. ekspertinių tyrimų GTC negalėjo atsakyti į klausimus arba pateikti kategorišką išvadą. Nepateikus papildomos medžiagos, teismo ekspertas, remdamasis turima medžiaga, gali išspręsti ne visus (arba nepilnai išspręsti) jam pavestus klausimus, t. y. nepilnai patenkinti ikiteisminiame tyrime ar teisminiame nagrinėjime kylančius specialiųjų žinių poreikius, o tai ateityje sąlygoja papildomų tyrimų poreikį ir didina ekspertinių tyrimų skaičių. 
12.2. Vis dar pasitaikantis perteklinių klausimų formulavimas, pateikimas visų proceso šalių suformuluotų klausimų, jų neperžiūrint ir neanalizuojant, neatmetant nespręstinų klausimų (pavyzdžiui, klausiama apie faktines ir kitas aplinkybes, bendro pobūdžio, teorinių dalykų, kurie nėra susiję su specialiosiomis teismo eksperto žiniomis, teikiami kartotiniai tokio pat turinio, tik kitaip suformuluoti klausimai ir pan.), taip pat nepagrįstai išplečia ekspertinių tyrimų apimtis ir ilgina jų trukmę, bei rodo riziką, kad ne visi tyrimų rezultatai gali būti panaudojami ikiteisminio tyrimo ar bylos nagrinėjimo procese. 2025 m. perteklinių klausimų skaičius nuo visų tyrimų sudarė: 
GTC ‒ 5 proc. VTPT gaunamose nutartyse ir toliau pateikiama daug netikslingų arba pasikartojančių klausimų bei nesusijusių su specialiosiomis teismo psichiatrijos ir teismo psichologijos žiniomis (tikslių 2025 m. duomenų nėra).Priežastis, lemianti neišsamios ar nekokybiškos medžiagos bei perteklinių klausimų pateikimą, gali būti nepakankamos užsakovų žinios apie ekspertinius tyrimus, specialiųjų kompetencijų stoka, didelis darbo krūvis ar specialistų kaita. Svarbu skatinti nuolatinį užsakovų mokymą, informacijos ir metodinių rekomendacijų apie tyrimų galimybes, medžiagos parengimą teikimą, taip pat tikslinga nustatyti procedūras dėl užsakovų informavimo dėl perteklinių klausimų pateikimo. Be to, kai kurios teismo ekspertizės įstaigos su užsakovais vykdo bendras veiklas dėl inovatyvių metodų sukūrimo ir taikymo, kas teigiamai įtakoja ekspertinio tyrimo atlikimo terminus bei kokybę. Apklausos duomenimis, bendradarbiavimas ir partnerystė su ekspertinio tyrimo užsakovais padėtų išvengti perteklinių klausimų, nekokybiškos medžiagos pateikimo.  
12.3. Dauguma teismo ekspertizės įstaigų reguliariai atlieka tyrimus ar apklausas tam, kad būtų nustatyti užsakovų lūkesčiai dėl teikiamų paslaugų kokybės ir šią informaciją naudoja paslaugų teikimui gerinti. 
[bookmark: _Hlk133401784]13. 4 prioritetas ‒ ekspertinių tyrimų atlikimo stebėsena ir tobulinimas:
13.1. Tik dalis ekspertinių tyrimų atliekami naudojant akredituotus metodus. Teismo ekspertizės įstaigos deda pastangas, kad ekspertiniai tyrimai būtų atliekami kokybiškai ir per kiek įmanoma trumpiausią terminą: vykdo įstaigos veiklos stebėseną ir priima atitinkamus sprendimus, dažniausiai ne tik numato riziką, bet ir turi aiškų planą, kaip suvaldyti riziką dėl terminų vėlavimo. Beveik visose teismo ekspertizės įstaigose yra įdiegti kokybės vadybos standartai bei taikomi tarptautiniai standartai ar geroji praktika. Daug dėmesio skiriama tam, kad ekspertiniai tyrimai būtų atliekami pagal akredituotus metodus(pavyzdžiui: LTEC turi 30 patvirtintų akredituotų tyrimo metodų, KTV – 33, VTMT – 26; GTC – 14, o VTPT – 32 profesionalumo metodikas). Nors daugumoje teismo ekspertizės įstaigų yra įdiegta kokybės vadybos sistema, tačiau akredituoti metodai apima ne visas ekspertinių tyrimų sritis. Atliekamų tyrimų kokybei ir patikimumui užtikrinti būtina tolesnė akreditacijos plėtra, kuri reikalauja tiek papildomų finansinių išteklių, tiek ir ekspertinius tyrimus atliekančių ekspertų papildomo darbo laiko. Svarbūs ekspertinių tyrimų rezultatų ir teismo ekspertų kompetencijos patikrinime ir akreditacijos palaikymui taip pat yra ir tarplaboratoriniai palyginamieji tyrimai (testai), ypač tarp Europos Sąjungos valstybių narių teismo ekspertizės įstaigų. Dalyvavimas testuose yra atliekamų tyrimų kokybės garantas, taip užtikrinamas skaidrumas bei grįžtamoji informacija apie rezultatus, taip pat padidinamas valstybių narių tarpusavio pasitikėjimas joms keičiantis ekspertiniais duomenimis
13.2. Strategine teismo ekspertizės srities kryptimi 2026–2028 m. siūloma prisidėti, kad iki 2030 m. būtų pasiekta, kad 80 proc. ekspertinių tyrimų būtų atliekami per 30 dienų. Kai kurios ekspertinių tyrimų rūšys dėl techninių reikalavimų ar procedūrų negali būti atliekamos trumpiau nei per 30 dienų (pavyzdžiui: GTC ‒ statybinių medžiagų ir kitų gaminių degumo; LTEC ‒ apskaitos ir finansų,  fonoskopiniai, informacinių technologijų, pluoštinių medžiagų; KTV ‒ Apskaitos ir finansų, informacinių technologijų, DNR; VTMT ‒ deontologiniai, VTPT - stacionarinės teismo psichiatrijos, psichologijos  ekspertizės). Pažymėtina, kad pagrindinė problema, susijusi su teismo ekspertizėmis finansinio - ekonominio pobūdžio ikiteisminiuose tyrimuose bei teismuose nagrinėjamose baudžiamosiose bylose, taip pat fonoskopiniais, informacinių technologijų tyrimais yra ekspertinių tyrimų atlikimo eilės ir trukmė. Praktikoje yra atvejų, kai tyrimai trunka bei ekspertizės aktai negaunami ilgiau nei metus laiko. Finansinio - ekonominio pobūdžio pobūdžio bylose ekspertizės aktai yra vienas iš pagrindinių įrodymų, todėl savalaikis jų negavimas vienareikšmiškai ilgina tiek ikiteisminio tyrimo, tiek ir bylos nagrinėjimo teismuose terminus. Todėl būtina siekti, kad šių ekspertinių tyrimų atlikimo trukmė ženkliai mažėtų. Be to, siekiant pagreitinti ir pagerinti ekonominių ekspertizių atlikimo laiką, išsamumą ir objektyvumą, LTEC specialistams, atliekantiems ekonomines ekspertizes, būtina sudaryti galimybes ir sąlygas jungtis prie Valstybinės mokesčių inspekcijos prie Lietuvos Respublikos Finansų ministerijos iSaf registrų, kad jie galėtų matyti ir gauti pateiktas įmonių deklaracijas, kitus el. būdu VMI teiktus duomenis.
13.3. Neefektyvus komisijinių ar kompleksinių ekspertinių tyrimų organizavimas. GTC nurodė, kad susiduria su komisijinių ar kompleksinių tyrimų organizavimo problema. Šių tyrimų atlikimo terminas padidėja, nes tyrimus turi atlikti ne mažiau nei du specialistai ar ekspertai. VTMT kyla sunkumų pasitelkiant nedirbančių VTMT kitų profesinių kvalifikacijų gydytojus į komisijinius ekspertinius tyrimus – neretai jų netenkina atlygis už darbą ekspertų komisijoje, nes jų valandinis atlygis pagrindinėje darbovietėje didesnis nei VTMT, taip pat sprendžiant gydymo kokybės klausimus, iškyla abejonių, susijusių su nešališkumu, pavyzdžiui, kai pacientas buvo gydytas konkrečioje asmens sveikatos priežiūros įstaigoje ir į ekspertų komisijos posėdį ekspertinio tyrimo užsakovo prašymu deleguojamas toje pačioje įstaigoje dirbantis kitas gydytojas ir pan. VTPT teigimu, kompleksiniai teismo psichiatrijos, psichologijos ekspertizių suaugusiems asmenims tyrimai pasižymi skyrimo pagrįstumo stoka, taip pat nėra pateikiama atskirų klausimų teismo psichologui.
13.4. Neefektyviai naudojamos vaizdo konferencijų ir telekonferencijų technologijos teismo ekspertų apklausoms teismo posėdžio metu. Apklausos duomenimis, ekspertinių tyrimų terminus ilgina teismo ekspertų vykimas dalyvauti teismo posėdžiuose. Teismo ekspertas, gavęs teismo šaukimą, turi pareigą atvykti į teismą ir teikti paaiškinimus dėl pateiktos išvados. Dabartinė praktika rodo, kad į teismo posėdį pakviestam teismo ekspertui dažnu atveju suinteresuotų šalių atstovai pateikia klausimus, nesusijusius su paties ekspertinio tyrimo tikslu ir (ar) objektu. Be to, teismo ekspertas turi apklausoje pasisakyti dėl prieš kelis mėnesius atlikto ekspertinio tyrimo, todėl iš esmės gali tik perskaityti išvadą ir jo dalyvavimas teismo posėdyje netikslingas. Dažnu atveju teismo ekspertas traktuojamas kaip liudininkas, kuriam taikomi liudininko apklausos principai ir visi proceso dalyviai gali užduoti klausimus. Teismo ekspertizės įstaigų teigimu, teismo eksperto apklausa teismo posėdžio metu ne visada yra tikslinga, nes prisiekusio teismo eksperto surašytas ir pasirašytas ekspertizės aktas yra pateikiamas teismui, o teismas jį gali vertinti greta kitų įrodymų byloje ir priimti reikiamą sprendimą. Tikslinga, kad kvietimas dalyvauti teismo posėdžiuose, teismo ekspertams būtų teikiamas kiek galima retesniais, t. y. tik būtinais atvejais ir esant akivaizdiems ekspertizės akto trūkumams. Teismo ekspertas, dalyvaudamas apklausoje, praranda laiką, kurį galėtų panaudoti kito ekspertinio tyrimo atlikimui. Be to, VTPT vykdyta teismo ekspertų apklausa parodė, kad beveik pusė ekspertų (net 48 proc.) dalyvavimą teismo posėdžiuose nurodė kaip dažniausią priežastį, sukeliančią didžiausią stresą darbe. Be kita ko, pasitaiko atvejų, kai nuvykus ar vykstant į teismo posėdį, paaiškėja, jog posėdis buvo atšauktas. Viena iš priemonių, galinti prisidėti prie spartesnio bylų nagrinėjimo, būtų teismo ekspertų dalyvavimas teismo posėdžiuose naudojant vaizdo konferencijų ir telekonferencijų technologijas, tai leistų sutaupytą teismo ekspertų komandiruotėse praleidžiamą laiką skirti ekspertinių tyrimų atlikimui ir atitinkamai eliminuotų biudžetinių lėšų panaudojimą teismo ekspertų komandiruotėms apmokėti. Dauguma teismo ekspertizės įstaigų yra įgyvendinę priemones, kad ekspertai galėtų dalyvauti nuotoliniuose teismo posėdžiuose, tačiau užsakovai kviečia ekspertus atvykti į apklausas gyvai (2025 m. posėdžių, į kuriuos vyko ekspertai, skaičius: GTC ‒ 4, KTV ‒ 42, LTEC ‒ dalyvauta gyvai 45, dalyvauta nuotoliu – 77, , VTMT ‒ 40, VTPT ‒ dalyvauta gyvai 187; dalyvauta nuotoliu – 615). 
13.5. Teismo ekspertizės įstaigų techninė įranga reikalauja pastovaus atnaujinimo, siekiant atliepti iššūkius, susijusius su modernėjančių nusikalstamų veikų atlikimo technologijomis. Pastebėtina, kad nusikalstamų veikų padarymo mechanizmai tampa vis sudėtingesni, ypač tai pastebima informacinių technologijų srityje. Atitinkamai iškyla poreikis naujausios laboratorinės įrangos įsigijimui. Inovatyvūs, naujausiomis pasaulinėmis technologijomis paremti metodai ir moderni laboratorinė įranga ekspertiniuose tyrimuose ne tik paspartintų ekspertinių tyrimų atlikimą, bet ir pateiktų detalesnę informaciją apie tiriamus objektus, prisidėtų prie ekspertinių tyrimų kaip svaraus įrodymo teisminiuose procesuose patikimumo didinimo. Tuo tarpu teismo ekspertizės įstaigoms trūksta finansavimo įsigyti naują įrangą. Turima teismo ekspertizės įstaigų įranga ekspertinius tyrimus atlieka mažiau sparčiu tempu, o teigiamas rezultatas pasiekiamas ne visada. 
Apklausos duomenimis, dėl papildomo finansavimo įstaigose per pastaruosius tris metus sutrumpėjo ekspertinių tyrimų terminai (pavyzdžiui: LTEC ‒ vaizdų tyrimų – 13,6 proc., fonoskopinių tyrimų – 4,5 proc., IT tyrimų – 10,25 proc., narkotinių medžiagų – 11,7 proc.; KTV ‒2024 m. – vidutinė visų tyrimų trukmė 39,6 dienos, 2025 m. ‒ 36 dienos, t. y. tyrimo terminas sutrumpėjo 9 proc. Narkotinių psichotropinių medžiagų tyrimo trukmė dienomis 2024 m. – 57,5 dienos, 2025 m. - 38,3 dienos, tyrimo terminas sutrumpėjo 33,4 proc.)). 

IV SKYRIUS
VEIKSMŲ PLANO RODIKLIAI, RODIKLIŲ REIKŠMĖS IR ĮGYVENDINANTYS SUBJEKTAI

16. Veiksmų plano rodikliai, rodiklių reikšmės ir įgyvendinantys subjektai nurodomi jo priede.  
[bookmark: part_3a99b7d08c3c48ecbccd4750707ca51b]
V SKYRIUS
VEIKSMŲ PLANO ĮGYVENDINIMAS IR FINANSAVIMAS

17. Veiksmų planas įgyvendinamas 2026–2028 m.
18. Veiksmų plano įgyvendinimas finansuojamas iš Lietuvos Respublikos valstybės biudžeto lėšų ir kitų finansavimo šaltinių.
19. Veiksmų plano įgyvendinimo stebėseną vykdo Taryba.

		Veiksmų plano
	                                  priedas

	
STRATEGINĖ KRYPTIS
 
	 
Iki 30 d. (vidutiniškai) nuo teismo sprendimo arba ikiteisminio tyrimo pareigūno ar prokuroro užduoties ir kitos tyrimui reikalingos, įskaitant papildomą, medžiagos gavimo dienos atliktų ekspertinių tyrimų dalis (proc.), 2030 m. ‒ 80 proc.
 
	Strateginės krypties
reikšmė, proc. 

	Priemonės pavadinimas
	Vertinimo rodiklis
 
	Vertinimo rodiklio 
reikšmė
	Atsakinga institucija
	Pradinė reikšmė
	2026
	2027
	2028

	
	
	2026
	2027
	2028
	
	
	
	
	

	
	
	
	
	
	
	
	
	
	

	1 PRIORITETAS. Strateginių teismo ekspertizės srities krypčių ir prioritetų 2026‒2028 m. (toliau ‒ Strateginė kryptis ir prioritetai 2026-2028 m.) įgyvendinimo  planavimas
	 
	 
	 
	 

	1.1. Įgyvendinti Strateginės krypties ir prioritetų 2026-2028 m. rodiklius
	1.1.1. Prioritetų, kuriems įgyvendinti nustatytos priemonės planavimo dokumentuose, skaičius, vnt. 

	4
	4
	4
	Lietuvos teismo ekspertizės centras (toliau ‒ LTEC)
	72,5
	74
	76
	77

	
	
	1
	1
	1
	Policijos departamento kriminalistinių tyrimų valdyba (toliau ‒ KTV) 
	70
	73
	76
	79

	
	
	3
	3
	3
	Gaisrinių tyrimų centras (toliau ‒ GTC)
	65
	68
	71
	74

	
	
	3
	3
	3
	Valstybinė teismo medicinos tarnyba (toliau ‒ VTMT)
	81
	81
	81
	81

	
	
	1
	1
	1
	Valstybinė teismo psichiatrijos tarnyba prie Sveikatos apsaugos ministerijos
(toliau ‒ VTPT)

	67
 
	67
	68
	69

	
	1.1.2. Veiksmų plane numatytų vertinimo rodiklių įgyvendinimas, proc. 
	100
	100
	100
	Visos teismo ekspertizės įstaigos 
	 

	1.2. Užtikrinti identifikuotų rizikos veiksnių valdymą, siekiant tinkamai įgyvendinti Strateginę kryptį ir prioritetus 
	1.2.1. Parengtas ar atnaujintas rizikų, rizikos veiksnių ir jų valdymo priemonių sąrašas, vnt. 
	1
 
	1
 
	1
 
	Visos teismo ekspertizės įstaigos 
	

	2 PRIORITETAS. Žmogiškųjų išteklių planavimas ir valdymas
	

	2.1. Planuoti ir valdyti žmogiškuosius išteklius 
	2.1.1. Parengtas ar atnaujintas žmogiškųjų išteklių planavimo ir valdymo planas, vnt.
	1

	1

	1
	Visos teismo ekspertizės įstaigos
	

	2.2. Mažinti teismo ekspertų trūkumą
 
	2.2.1. Parengtų / rengiamų ekspertų skaičius, vnt. 
 
	3
	3
	3
	 LTEC
	

	
	
	-
	1
	1
	KTV
	

	
	
	2
	1
	1
	GTC
	

	
	
	2
	3
	1
	VTMT
	

	2.3. Didinti teismo ekspertų darbo užmokestį ir  motyvaciją
	2.3.1. Padidintas darbo užmokestis (įskaitant lėšas ir teismo ekspertų motyvacijai) ekspertams, jei skirtas papildomas finansavimas, proc.  
	≥10 proc. 
	≥10 proc. 
	≥10 proc. 
	Visos teismo ekspertizės įstaigos
 
	

	2.4. Kelti teismo ekspertų kvalifikaciją
 
	2.4.1. Kvalifikaciją už įstaigos, įskaitant projektines, lėšas, kėlusių ekspertų ir specialistų santykis nuo visų ekspertinės įstaigos ekspertų ir specialistų skaičiaus, proc.
	25
	25
	25
	LTEC
	

	
	
	40
	40
	40
	KTV
	

	
	
	65
	68
	70
	GTC
	

	
	
	100
	100
	100
	VTMT
	

	
	
	100
	100
	100
	VTPT
	

	3 PRIORITETAS.  Bendradarbiavimo ir partnerystės didinimas
	 

	3.1. Plėtoti metodinę veiklą ir bendradarbiavimą su teismais ir teisėsaugos institucijomis  
	3.1.1. Suorganizuotų mokymų, kuriuose per einamuosius metus dalyvavo ne mažiau kaip 300 (VTPT – ne mažiau kaip 100) teismų ir (ar) ikiteisminio tyrimo institucijų atstovų, skaičius, vnt. 
	9
	9
	9
	LTEC
	

	
	
	15
	15
	15
	KTV
	

	
	
	1
	1
	1
	GTC
	

	
	
	≥10
	≥10
	≥10
	VTMT
	

	
	
	1
	1
	1
	VTPT
	

	
	3.1.2. Pateiktų metodinių informacinių pasiūlymų (rekomendacijų) teismams ir (ar) teisėsaugos institucijoms skaičius, vnt.
	≥1
	≥1
	≥1
	LTEC
	

	
	
	1
	1
	1
	KTV
	

	
	
	4
	1
	1
	GTC
	

	
	
	2
	2
	2
	VTMT
	

	
	
	2
	2
	2
	VTPT
	

	
	3.1.3. Bendrų su teismais ir (ar) teisėsaugos institucijomis kongresų, konferencijų, apskritojo stalo ir kitų panašaus formato diskusijų skaičius, vnt.
	≥1
 
	≥1
 
	≥1
 
	 Visos teismo ekspertizės įstaigos 
	

	
	3.1.4. Organizuotų teismų ir (ar) ikiteisminio tyrimo institucijų apklausų dėl ekspertinių tyrimų atlikimo įvertinimo skaičius, vnt. 
	≥1
 
	≥1
 
	≥1
 
	Visos teismo ekspertizės įstaigos 
	 

	
	3.1.5. Palankiai vertinusių užsakovų teismo ekspertizės įstaigos veiklą, proc.
	73
	74
	75
	LTEC
	

	
	
	72
	73
	74
	KTV
	

	
	
	73
	74
	75
	GTC
	

	
	
	72
	73
	74
	VTMT
	

	
	
	72
	73
	74
	VTPT
	

	4 PRIORITETAS. Ekspertinių tyrimų atlikimo stebėsena ir tobulinimas
	 

	4.1. Užtikrinti ekspertinių tyrimų atlikimą ir tobulinimą bei vykdyti  papildomos medžiagos pateikimo ir perteklinių klausimų stebėseną
 
 
 
 
 
 
 
 
 
 
 
 
 

	4.1.1. Parengtų ar atnaujintų (pagal poreikį) dokumentų, kuriame įvardinti tyrimai, kurie dėl techninių reikalavimų ar procedūrų (ne dėl žmogiškųjų ar materialiųjų išteklių trūkumo) negali būti atlikti per 30 d., skaičius, vnt. 
	1
 
	1
 
	1
 
	Visos teismo ekspertizės įstaigos 


	
	4.1.2. Parengtų ar atnaujintų (pagal poreikį) dokumentų, kuriuose nustatyti papildomos medžiagos pateikimo terminai, skaičius, vnt.
	1
 
	1
 
	1
 
	 Visos teismo ekspertizės įstaigos 

	
	4.1.3. Specialistų pakeistų klausimų, suderinus su tyrimo užsakovu, dalies mažėjimas, proc. ≤ 1

	-
	-
	≤ 1
	KTV

	
	4.1.4. Bendradarbiaujant su užsakovais peržiūrėta komisijinių / kompleksinių tyrimų organizavimo tvarka, vnt.
	1
	-
	-
	VTMT


	
	
	1
	-
	-
	GTC

	4.2. Didinti ekspertinių tyrimų kokybę
	4.2.1. Atliktų tarplaboratorinių testų / profesionalumo metodikų skaičius, vnt.




 
	≥5
	≥5
	≥5
	LTEC

	
	
	4
	4
	4
	KTV

	
	
	1
	1
	1
	GTC

	
	
	15
	16
	17
	VTMT

	
	
	32
	32
	32
	VTPT

	
	4.2.2. Akredituotų naujų tyrimo metodų, profesionalumo metodikų ir / ar palaikomų akredituotų metodų, profesionalumo metodikų skaičius, vnt.
	≥30
	≥30
	≥30
	LTEC

	
	
	33
	33
	33
	KTV

	
	
	14
	15
	15
	GTC

	
	
	26
	26
	26
	VTMT



	
	
	32
	32
	32
	VTPT




________________________
